Avtobus 35 metr balandlikdan qulab tushgan. Foto: g1.globo.com Braziliyaning Minas-Jyerays shtatida yo‘lovchi avtobusi estakadadan qulab tushdi. Bu haqda G1 telekanali xabar bermoqda. Xabarda aytilishicha, hodisa oqibatida 17 kishi halok bo‘lgan. Avtobus 35 metr balandlikdan qulab tushgan. Halokatga tormoz ishlamay qolganligi sabab bo‘lgan deb taxmin qilinmoqda. Qayd etilishicha, 23 kishi jarohatlangan. Haydovchi va yana besh nafar yo‘lovchi voqea joyidan g‘oyib bo‘lgan. Politsiya haydovchini qidirmoqda.